stanford-oval/wikipedia huggingface dataset:
פורס אינדיה
פורס אינדיה

אדריאן סוטיל, נהגה של קבוצת ספייקר, נשאר כנהג של הקבוצה החדשה. בנוסף אליו החתימה הקבוצה את ג'אנקרלו פיסיקלה, נהגה של קבוצת רנו בעונה הקודמת. בעונת הבכורה עשתה הקבוצה שימוש בדגם זהה לחלוטין למכוניות בהן השתמשה ספייקר. עונת 2008 הוגדרה על ידי הקבוצה כעונת בנייה, מתוך צפייה שהשינויים בתקנות שהיו צפויים להיכנס לתוקף בעונת 2009 יסייעו לקבוצה להשיג תוצאות טובות יותר. את העונה סיימה הקבוצה במקום העשירי בין היצרנים, ללא צבירה של נקודות.
בנובמבר 2008 חתמה הקבוצה על הסכם לשיתוף פעולה עם מרצדס-בנץ, במסגרתו תספק מרצדס את המנועים לרכבי החברה במשך חמש שנים. בנוסף, סיפקה החברה גם תיבות הילוכים ומערכות הידראוליות, שהיו בשימוש קבוצת מקלארן. צמד נהגי הקבוצה המשיך גם בעונתה השנייה. במקצה הדירוג של הגרנד פרי הבלגי ניצח פיסיקלה ורשם פול פוזישן ראשון עבור הקבוצה. את המרוץ סיים במקום השני והוסיף לרשימת ההישגים גם נקודות אליפות ופודיום ראשון. בתחילת חודש ספטמבר הודיעה הקבוצה כי היא משחררת מיידית את פיסיקלה ומאפשרת לו להתחרות עבור קבוצת פרארי בחמשת המרוצים שנותרו עד לסיום העונה. במקומו החתימה הקבוצה את ויטנטוניו ליוצ'י.
צבירת הנקודות התגברה באופן משמעותי בעונת 2010, בה צברו נהגי הקבוצה נקודות ברוב המרוצים. בגרנד פרי המלזי סיים סוטיל במקום החמישי וצבר 10 נקודות, הישג אותו שחזר גם בגרנד פרי הבלגי. את העונה סיימה הקבוצה במקום השביעי בין היצרנים, כשלזכותה 68 נקודות. בסיום העונה עזב ליוצי ובמקומו הוחתם פאול די רסטה. במרוץ פתיחת העונה סיימו סוטיל ודי רסטה במקומות ה-11 וה-12, אך לאחר המרוץ קודמו למקומות התשיעי והעשירי לאחר שרכבי קבוצת סאובר נפסלו. בסיום העונה צברה הקבוצה נקודה אחת יותר מהעונה הקודמת וסיימה במקום השישי, רק 4 נקודות מאחורי קבוצת רנו, שסיימה במקום החמישי.
בערב שלאחר הגרנד פרי הסיני סוטיל היה מעורב בקטטה במועדון לילה עם אריק לוקס, הבעלים של קבוצת לוטוס. במהלך הקטטה תקף סוטיל את לוקס באמצעות כוס שמפניה וגרם לו לפציעה שהצריכה 24 תפרים. במהלך העונה סירב מאליה לנקוט בצעדים נגד סוטיל, אך בסיום העונה הודיעה הקבוצה שלא תחדש את החוזה עמו ובמקומו הוחתם ניקו הולקנברג, ששימש כנהג משלים בקבוצה.
סהרה פורס אינדיה

באוקטובר 2011 רכש הקונצרן ההודי סהרה אינדיה פריוואר 42.5% ממניות הקבוצה תמורת 100 מיליון דולר ושם הקבוצה שונה לסהרה פורס אינדיה בגרנד פרי הבלגי סיים הולקנברג במקום הרביעי ובגרנד פרי סינגפור הצליח גם די רסטה לסיים במקום הרביעי. למרות שיפור גדול בצבירת הנקודות בעונה (109 נקודות לעונת 69 בעונה הקודמת) דורגה הקבוצה רק במקום השביעי באליפות היצרנים.
לאחר שבשנת לא התחרה כלל, חזר סוטיל לקראת עונת 2013 כמחליפו של הולקנברג ונהג לצידו של די רסטה. הצמד ששב לשתף פעולה התקשה לצבור נקודות במהלך העונה - סוטיל סיים 11 מרוצים מתוך 19 ללא נקודות ודי רסטה לא צבר נקודות בעשרה מרוצים. הולקנברג חזר לקבוצה לקראת עונת 2014 ואליו הצטרף סרחיו פרס. בגרנד פרי בחריין סיים הולקנברג במקום השלישי ורשם פודיום ראשון לקבוצה מאז עונת 2009. צמד הנהגים צבר במהלך העונה 155 נקודות.
בעיות כלכליות העיבו על ההכנות לקראת עונת 2015. אי הודאות השפיעה על בניית הדגם החדש וספקים סירבו לספק חלקים משום שלא קיבלו תשלום. בסופו של דבר הוצג הדגם החדש במהלך היום השני של ימי המבחן, שהתקיימו בברצלונה בסיום חודש פברואר. במהלך העונה הצליח פרס לרשום פודיום נוסף, כשסיים שלישי ברוסיה. בסיום העונה צברה הקבוצה 136 נקודות, 19 פחות מהעונה הקודמת, אך דורגה במקום החמישי בין היצרניות, הדירוג הגבוה בתולדות הקבוצה. השיפור נמשך גם בעונת 2016 בו סיימה הקבוצה במקום הרביעי.
הולקנברג עבר לרנו לקראת עונת 2017 ואת מקומו תפס אסטבן אוקון, בעונתו המלאה הראשונה באליפות. לקראת תחילת העונה הציגה הקבוצה מראה חדש למכוניות שנצבעו בצבע ורוד לאחר שחברת BWT הצטרפה כספונסר.
פירוק

במהלך שנת 2018 נקלעה הקבוצה לבעיות כלכליות שאיימו על המשך קיומה. באוגוסט אותה שנה החלה בתהליך פשיטת רגל ונרכשה על ידי קבוצת משקיעים בראשות לורנס סטרול שהתחייבה לכסות את חובותיה של הקבוצה. בעקבות בעיות משפטיות הקשורות להעברת הבעלות הופסקה פעילותה של קבוצת סהרה פורס אינדיה לפני גרנד פרי בלגיה וכל הנקודות שצברה במסגרת אליפות היצרנים בעונה נמחקו. הקבוצה הוקמה מחדש תחת השם רייסינג פוינט פורס אינדיה והחלה בצבירת נקודות מחודשת.
הערות שוליים

1 2  Kingfisher and Mol place bid on Spyker F1, gpupdate.net, 1 September 2007
1 2  ניצן פלד, 42.5% מקבוצת Force India נמכרו ב-100 מיליון דולר, באתר כלכליסט, 16 באוקטובר 2011
1 2  Force India rescued from administration by Lawrence Stroll-led new backers, ESPN, 8 August 2018
1 2  FIA approves all-new Racing Point Force India F1 entry, Motorsport.com, 23 August 2018
↑  Midland sells MF1 Racing to Spyker, grandprix.com, 6 September 2006
↑  Spyker considers selling F1 team, autosport, 14 August 2007
↑  Force India set to switch focus to 2009, autosport, 15 July 2008
↑  Liuzzi replaces Fisichella at Force India, Reuters, 7 September 2009
↑  Scot Paul di Resta gets F1 drive with Force India, bbc.co.uk, 20 January 2011
↑  Sauber duo disqualified from Australia, Autosport.com, 27 March 2011
↑  Adrian Sutil handed suspended sentence, independent.co.uk, 31 January 2012
↑  Nico Hulkenberg joins Paul di Resta in Force India's 2012 Formula 1 driver line-up, Autosport, 16 December 2011
↑  Adrian Sutil completes Sahara Force India’s 2013 line-up, motorsport.com, 28 February 2013
↑  Force India facing uncertain future - report, motorsport.com, 28 January 2015
↑  Force India's VJM08 2015 Formula 1 car makes track debut in test, autosport.com, 27 February 2015
↑  Force India signs Ocon on multi-year deal, Motorsport.com, 10 November 2016
↑  Force India unveil startling new pink livery for 2017 , Formula1.com, 14 March 2017
ויג'אי מאליה אחד משני מקימי הקבוצה
ניקו הולקנברג וסרחיו פרס בגרנד פרי בחריין (2016)
פילודנדרון

| פילודנדרון |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: חד-פסיגיים
סדרה:: כף צפרדע
משפחה:: לופיים
סוג:: פילודנדרון
שם מדעי
 Philodendron ‏שוט, 1829
Philodendron bipinnatifidum
הפילודנדרון (Philodendron) הוא סוג צמח במשפחת הלופיים, הכולל כ-950 מינים. מינים רבים מסוג זה משמשים כצמחי נוי.
משמעות השם פילודנדרון היא ״אוהב עצים״ (בתרגום חופשי מיוונית: פילו- אוהב, דנדרון- עץ), וזאת עקב תכונה הנפוצה בצמחים רבים מהסוג פילודנדרון, שהיא היאחזות וצמיחה לאורך גזעי עצים אחרים, כלפי מעלה.
תפוצה

מיני פילודנדרון רבים ניתן למצוא בבתי גידול באמריקה הטרופית ובאיים הקריביים. הם גדלים בעיקר באזורים לחים ביערות הגשם הטרופיים, אך ניתן למצוא אותם גם ליד ביצות על גדות נהרות, בצידי דרכים ועל סלעים חשופים. הם גדלים בגבהים שונים וניתן למצוא אותם בגובה פני הים ועד ל-2000 מטרים מעל פני הים. מינים של הפילודנדרון מטפסים לעיתים קרובות על צמחים אחרים, או על גזעי עצים בעזרת שורשי אוויר. הפילודנדרון גדל בקבוצות גדולות וצפופות ולא מאפשר לצמחים אחרים להשתלב בתוכו, דבר שהופך אותו לדומיננטי במערכת האקולוגית בה הוא גדל.
ניתן למצוא מיני פילודנדרון גם באוסטרליה, באיים באוקיינוס השקט ובאסיה, כמין פולש.
מיני פילודנדרון נבחרים

| 0 | 1 | 2 | 3 |
| --- | --- | --- | --- |
|  פילודנדרון דו-נוצתי (Philodendron bipinnatifidum)  פילודנדרון מטפס (Philodendron scandens)  פילודנדרון קסאנאדו (Philodendron xanadu)  פילודנדרון מאדים (Philodendron erubescens)  Philodendron acutatum  Philodendron crassinervium  Philodendron gigas  Philodendron melanochrysum  Philodendron adamantinum  Philodendron alliodorum  Philodendron auriculatum  Philodendron bipennifolium  Philodendron black cardinal  Philodendron chimboanum  Philodendron consanguineum  Philodendron cordatum  Philodendron cruentospathum  Philodendron davidsonii  Philodendron devansayeanum  Philodendron domesticum  Philodendron ensifolium  Philodendron evansii  Philodendron eximium  Philodendron fragrantissimum  Philodendron ferrugineum  Philodendron giganteum  Philodendron glaucophyllum |  Philodendron gloriosum  Philodendron gualeanum  Philodendron hederaceum  Philodendron herbaceum  Philodendron hooveri  Philodendron imbe  Philodendron jacquinii  Philodendron lacerum  Philodendron lingulatum  Philodendron mamei  Philodendron marginatum  Philodendron martianum  Philodendron mayoii  Philodendron maximum  Philodendron microstictum  Philodendron musifolium  Philodendron nanegalense  Philodendron opacum  Philodendron ornatum  Philodendron pachycaule  Philodendron panduriforme  Philodendron pedatum  Philodendron pinnatifidum  Philodendron pogonocaule |  Philodendron quitense  Philodendron radiatum  Philodendron recurvifolium  Philodendron renauxii  Philodendron riparium  Philodendron robustum  Philodendron rugosum  Philodendron sagittifolium  Philodendron santa leopoldina  Philodendron selloum  Philodendron scandens subsp. oxycardium  Philodendron sodiroi  Philodendron speciosum  Philodendron sphalerum  Philodendron squamiferum  Philodendron standleyi  Philodendron tripartitum  Philodendron validinervium  Philodendron ventricosum  Philodendron verrucosum  Philodendron victoriae  Philodendron warscewiczii  Philodendron wendlandii |  |
הערות שוליים

↑  אתר "טרופיקוס", של הגנים הבוטניים של מיזורי. האתר נבנה מלכתחילה לצרכים פנימיים, ומשמש כיום את הקהילה המדעית כולה.
| --- | --- |
בקרת זהויות :  NLI: 987007532275705171  BnF: cb123862358 (data)  LCCN: sh88022986
פינצה

| --- | --- |

 
 מאכלים
 סוג:  מזון, Easter cake 
 מוצא:  קרואטיה 
 מרכיבים עיקריים:  קמח 
 
סוג של פינצה אוסטרית
פינצה (בקרואטית ובסלובנית: Pinca; גם Pogača, Sirnica או Pinza או בגרמנית: Osterpinze) הוא מגוון של לחמי פסחא.
מאפיינים

פינצה מקורו בקרואטיה, סלובניה ובאוסטריה. הוא פופולרי במיוחד באיסטריה, מערב קרואטיה בחלקים של נפת טריאסטה ובאזור ההיסטורי של דלמטיה, במחוז גורישקה בסלובניה, הליטורל הסלובני, דרום אוסטריה וגוריציה באיטליה .
תיאור

זהו כיכר לחם מתוק עם סימן צלב עליו, אשר מגולף בסכין לפני האפייה, בצד העליון של הכיכר.
מנהג

פינצה נאכל כדי לחגוג את סוף התענית, כי הוא מכיל ביצים רבות. יחד עם ביצי הפסחא, פינצה נשאר המרכז של ארוחת הבוקר המשפחתית של חג הפסחא באזורים שבהם הוא נאכל. באזורים עירוניים זה יותר ויותר הפריט היחיד שנלקח למיסת חג הפסחא לברכה, ולעיתים קרובות ניתן לאורחים כסמל לאיחולים טובים.
הערות שוליים

↑  Heinz Dieter Pohl: Die österreichische Küchensprache. Ein Lexikon der typisch österreichischen kulinarischen Besonderheiten (mit sprachwissenschaftlichen Erläuterungen). Praesens-Verlag, Wien 2007, ISBN 3-7069-0452-7, (Studia interdisciplinaria Ænipontana 11), S. 109
↑  Datenbank zur deutschen Sprache in Österreich
↑  Eintrag in ostarrichi.org
פורשה קאיין

| --- | --- |

 מאפיינים כלליים
 יצרן:  פורשה 
 מפרט טכני
 מנוע:  מנוע בנזין 
 
פורשה קאיין (בגרמנית: Porsche Cayenne) הוא רכב פנאי/שטח ספורטיבי יוקרתי, אשר מיוצר על ידי חברת פורשה הגרמנית החל משנת 2002.
פלטפורמת הקאיין פותחה על ידי חברת פורשה, ומשותפת לאאודי Q7 ולפולקסווגן טוארג.
זהו הרכב בעל מנוע 8 צילינדרים הראשון אשר יוצר על ידי פורשה מאז הפסקת ייצורה של הפורשה 928 בשנת 1995.
במרץ 2019 הציגה פורשה את פורשה קאיין קופה, גרסת הקופה לקאיין.
עיצוב

מסגרת הקאיין כמו גם הדלתות מקורן מחברת פולקסווגן אשר משתמשת בהם בדגם הטוארג, אך כל שאר ההיבטים של הקאיין, לרבות עיצוב, מנועים (למעט מנוע ה-VR6 בדור הראשון ומנוע הדיזל בדור השני), הרכבה וייצור נעשים על ידי חברת פורשה במפעלה החדש בלייפציג.
דגמים > דור ראשון (קאיין סימן 955) (2002-2006)

בתחילה נכנסה הפורשה קאיין לשוק בציפייה מעורבת, אולם עד מהרה ידע הרכב הצלחה גדולה כאשר התברר כי היה זה רכב ה-SUV בעל הביצועים הגבוהים ביותר בהיצע רכבי ה-SUV בשוק הרכב, וזכה לשבחים רבים אודות מנועיו החזקים ואחיזת הכביש המצוינת שלו.
הגרסאות הראשונות היו גרסאות מנוע V8, הקאיין S והקאיין טורבו, כאשר לאחר מכן נוספו גם גרסאות מנוע VR6 ומנוע דיזל.
דגמים > דור ראשון (קאיין סימן 955) (2002-2006) > קאיין (דגם הבסיס)

לדגם הבסיס של הקאיין מנוע 6 צילינדרים (VR6) בנפח 3.2 ליטרים אשר הספקו 250 כ"ס. זהו אותו מנוע 3.2 ליטר אשר משמש את הפולקסווגן טוארג ואת הפולקסווגן גולף R32, אך עם סעפת פליטה משופרת אשר מאפשרת את השגת שיא הכוח ב-6700 סל"ד. זמן ההאצה מ-0 ל-100 קמ"ש של דגם זה אורך 9.1 שניות, ומהירות מרבית של 214 קמ"ש.
דגמים > דור ראשון (קאיין סימן 955) (2002-2006) > קאיין S

מנוע הקאיין S הוא מנוע V8 עם מערכת תזמון שסתומים משתנה בנפח 4.5 ליטרים אשר הספקו 340 כ"ס, זמן ההאצה מ-0 ל-100 קמ"ש של דגם זה אורך 6.8 שניות, ומהירות מרבית של 242 קמ"ש.
דגמים > דור ראשון (קאיין סימן 955) (2002-2006) > קאיין טורבו/טורבו S

בדור הראשון היה דגם הקאיין טורבו לבעל מנוע V8 בנפח 4.5 ליטרים ובעל הספק של 450 כ"ס, זמן האצה מ-0 ל-100 קמ"ש ב-5.6 שניות, ומהירות מרבית של 266 קמ"ש.
גרסת טורבו S חזקה עוד יותר הוצגה בשנת 2006 על מנת להתחרות ב-ML63 AMG של מרצדס-בנץ. הקאיין טורבו S כללה מרכב נמוך יותר, נעילת דיפרנציאל, ומערכת מתלים מותאמת נסיעת שטח אשר הייתה זמינה גם בדגם הטורבו הרגיל. מנוע הרכב היא מנוע ה-8 צילינדרים בנפח 4.5 ליטרים של דגם הטורבו הרגיל אך עם הספק משופר ל-521 כ"ס. זמן ההאצה מ-0 ל-100 קמ"ש של דגם זה אורך 5.2 שניות, ומהירות מרבית של 270 קמ"ש.
דגמים > דור שני (קאיין סימן 957) (2010–2007)

בפברואר 2007 הוצגה הפורשה קאיין דור שני. הדור השני כלל מתיחת פנים קלה בעיצוב, תוספת כח למנועים וחיסכון של 8-15% בתצרוכת הדלק על ידי שימוש בהזרקת דלק ישירה.
מנוע ה-V6 של הקאיין קיבל תוספת של 40 כ"ס ומפיק עתה 290 כ"ס. מנוע ה-V8 של הקאיין S קיבל תוספת של 45 כ"ס, ומפיק עתה 385 כ"ס. מנוע ה-V8 של דגם הקאיין טורבו קיבל תוספת של 50 כ"ס, מפיק עתה 500 כ"ס, מאיץ מ-0 ל-100 קמ"ש ב-5.1 שניות, ומגיע למהירות מרבית של 275 קמ"ש. ואילו דגם הטורבו S הבכיר, מפיק עתה 550 כ"ס, מאיץ מ-0 ל-100 קמ"ש ב-4.8 שניות, ומגיע למהירות מרבית של 280 קמ"ש.
דגמים > דור שני (קאיין סימן 957) (2010–2007) > קאיין GTS

לצד הצגת הדור השני של הקאיין, הוצג בנוסף דגם הקאיין GTS. הקאיין GTS הוא בעל מנוע V8 אטמוספירי (ללא טורבו) בנפח 4.8 ליטרים אשר מספק 405 כ"ס, כמו גם מערכת מתלים ספורטיבית וגלגלי 21 אינץ' (530 מ"מ). דגם זה קל יותר מדגם הקאיין S, ובעל מרכב גוף אווירודינמי יותר, ומאיץ מ-0 ל-100 קמ"ש ב-5.7 שניות. הפורשה קאיין GTS הוצעה גם בתיבת 6 הילוכים ידנית.
דגמים > דור שני (קאיין סימן 957) (2010–2007) > קאיין דיזל

בשנת 2009 בתערוכת המכוניות בז'נבה, הציגה פורשה גרסת דיזל לקאיין. מנוע הקאיין דיזל הוא מנוע V6 TDI של פולקסווגן, בנפח 3.0 ליטר ובעל הספק של 240 כ"ס. דגם הקאיין דיזל מאיץ מ-0 ל-100 קמ"ש 8.3 שניות ומגיע למהירות מרבית של 214 קמ"ש. דגם הקאיין דיזל פולט 244 גרם בלבד של פחמן דו-חמצני לקילומטר, נתון נמוך לרכב SUV.
דגמים > דור שלישי (קאיין סימן 958) (2011-הווה)

בשנת 2010 בתערוכת המכוניות בז'נבה, הציגה פורשה את הקאיין דור שלישי.
בדצמבר 2009, לפני שהחל תהליך הייצור, סגרה פורשה את קו ייצור הקאיין במתקן החברה בלייפציג, על מנת לשדרג את קו ייצור הדגם החדש ולהתקין מערכות חדשות. תהליך זה ארך 3 חודשים.
ויזואלית, הפורשה קאיין דור שלישי קצרה יותר מאשר קודמותיה עם קימורים שריריים יותר, חלון אחורי ושמשה קדמית משופעים יותר, וקו גג משופע יותר. שינויים נוספים כללו חלונות קטנים יותר בחלקו האחורי של הרכב, עיצוב הפנסים הקדמיים הראשיים בהשראת הפורשה קאררה GT, פנסי LED אחוריים רחבים אשר נמשכים על הדלת האחורית, אורות יום מסוג LED, התקנת מראות הצד על דלתות הרכב הקדמיות, ושדרוג פנים הרכב בהשראת הפורשה פאנאמרה.
הפורשה קאיין דור שלישי קלה יותר בכמעט 250 ק"ג מן הדגמים הקודמים, הודות לשימוש נרחב באלומיניום ומגנזיום, מה שמשפר את תצרוכת הדלק והופך אותה לחסכונית יותר ופחות מזהמת. למרות מרכב רכב נמוך יותר, הפורשה קאיין דור שלישי מציגה שיפור ביכולות השטח שלה לעומת הדגמים הקודמים.
הפורשה קאיין דור שלישי חולקת מנועים משותפים עם הפורשה פאנאמרה, אך עם מיפוי משופר עם העלאה בהספק הכוחות סוס ובממומנט הכח אשר נועד לשפר את יכולות ההאצה של הרכב, בנוסף למערכת הזרקת דלק חזקה יותר לשיפור תצרוכת הדלק של הרכב.
דגמים > דור שלישי (קאיין סימן 958) (2011-הווה) > קאיין S הייבריד

דגם נוסף אשר הציגה פורשה בדור השלישי לקאיין הוא הקאיין S הייבריד. מערכת הקאיין הייבריד זהה למערכת הפאנאמרה הייבריד - מנוע אאודי 6 צילינדרים מוגדש בנפח 3.0 ליטרים אשר מספק 333 כ"ס, לצד מנוע חשמלי נוסף המספק 47 כ"ס, כמו גם תיבת ההילוכים טיפטרוניק S בעלת 8 הילוכים. בסה"כ הספק הקאיין S הייבריד עומד על 380 כ"ס, כאשר המכונית מאיצה מ-0 ל-100 קמ"ש ב-6.5 שניות. הפורשה קאיין הייבריד מייצרת רק 193 גרם של פחמן דו-חמצני לקילומטר, ומהווה את אחד מרכבי ה-SUV הפחות מזהמים בתעשיית הרכב.
דגמים > דור שלישי (קאיין סימן 958) (2011-הווה) > קאיין GTS

באפריל 2012 הציגה פורשה את גרסת הקאיין GTS, גרסה זו היא גרסת ספורטיבית לקאיין אשר עברה כיול מחדש של מערכת המתלים וכוללת כעת את מערכת המתלים האקטיבית של פורשה (PASM), כמו כן נעשה שדרוג במערכת הבלימה, ומרכב הרכב הונמך ב-24 מ"מ לעומת גרסת הקאיין S. הקאיין GTS בעלת מנוע V8 אטמוספירי (ללא מגדש טורבו) בנפח 4.8 ליטרים המספק 420 כ"ס ב-6,500 סל"ד לעומת 405 כ"ס בדגם היוצא, ומומנט של 52.5 קג"מ ב-3,500 סל"ד. המכונית מאיצה מ-0 ל-100 קמ"ש ב-5.7 שניות, מ-0 ל-160 קמ"ש ב-13.3 שניות, ומהירותה המרבית 261 קמ"ש.
| דגם | מנוע והספק | תאוצה מ-0 ל–100 קמ"ש | מהירות מרבית | פליטת פחמן דו-חמצני |
| --- | --- | --- | --- | --- |
| קאיין | 220 קילו-ואט (300 כ"ס) ב-6,300 סל"ד | 7.7 שניות | 230 קמ"ש | 215 גרם לק"מ |
| קאיין דיזל | 193 קילו-ואט (262 כ"ס) ב-4,000 סל"ד | 7.3 שניות | 221 קמ"ש | 173 עד 179 גרם לק"מ |
| קאיין S | ‏309 קילו-ואט (420 כ"ס) ב-6,000 סל"ד | 5.5 שניות | 259 קמ"ש | 223 עד 229 גרם לק"מ |
| קאיין S דיזל | 283 קילו-ואט (385 כ"ס) ב-3,750 סל"ד | 5.4 שניות | 252 קמ"ש | 209 גרם לק"מ |
| קאיין S E-Hybrid | ‏306 קילו-ואט (416 כ"ס) ב-5,500 סל"ד | 5.9 שניות | 243 קמ"ש | 79 גרם לק"מ |
| קאיין GTS | ‏324 קילו-ואט (440 כ"ס) ב-6,000 סל"ד | 5.2 שניות | 262 קמ"ש | 228 עד 234 גרם לק"מ |
| קאיין טורבו | 382 קילו-ואט (520 כ"ס) ב-6,000 סל"ד | 4.5 שניות | 279 קמ"ש | 261 עד 267 גרם לק"מ |
| קאיין טורבו S | ‏419 קילו-ואט (570 כ"ס) ב-6,000 סל"ד | 4.1 שניות | 284 קמ"ש | 267 גרם לק"מ |
הנתונים מעודכנים נכון ל-1 באפריל 2016
הערות שוליים

↑  אלדד מנורי, פורשה קאיין קופה נחשף, באתר פורטל הרכב גיר, ‏24 במרץ 2019
↑  2004 Porsche Cayenne S, Turbo V8 - Used Car Overview / Specs / Pictures / Prices / Parts
| --- | --- |
בקרת זהויות :  NLI: 987007551834905171  GND: 4714637-0  LCCN: sh2004005196 
פורשה קאיין S דור ראשון
פורשה קאיין S מאחור
פורשה קאיין דור שני
פורשה קאיין דור שלישי (2011)
פורשה קאיין דיזל
פין (מלחמת הכוכבים)

| --- | --- |

פין, אוחז בחרב האור של לוק סקייווקר
 סוג:  מדע בדיוני
 שם סרט:  מלחמת הכוכבים
 הופעה ראשונה:  מלחמת הכוכבים - פרק 7: הכוח מתעורר
 יוצרים:  ג'ורג' לוקאס (על פי תסריט ראשוני שכתב)
 גילום הדמות:  ג'ון בויגה
 דיבוב:  אין מדבב
 דיבוב בשפה העברית:  אין דיבוב
 מידע
 שם אמיתי:  FN-2187
 כינויים:  פין
 גיל:  23 [מלחמת הכוכבים פרק  7]
 תאריך לידה:  ABY 11
 גזע:  אדם
 מין:  זכר
 מקצוע:  חייל סער (עריק) לוחם בברית המורדים
 שיוך:  המסדר הראשון (עריק) ברית המורדים
 נטייה:  טוב
 מומחיות:  שימוש באקדח לייזר
 כוחות:  פין חסר כוחות אף על פי שהוא מיומן בירייה באקדחי לייזר ומתמצא במיפוי המסדר הראשון
 סגנון לחימה:  רובים ויריות
 דת:  אין
 אזרחות:  המסדר הראשון
 דמויות קשורות
 משפחה:  לא ידוע
 חברים:  ריי, האן סולו, צ'ובאקה, הנסיכה ליאה, פו דמרון
 אויבים:  קיילו רן, המסדר הראשון
פין (באנגלית: Finn) הוא דמות בדיונית מסדרת הסרטים "מלחמת הכוכבים". הופיע לראשונה בסרט מלחמת הכוכבים - פרק 7: הכוח מתעורר. דמותו היא הגיבור המשני בסרט, לצדה של ריי, הגיבורה הראשית.
את דמותו של פין מגלם השחקן ג'ון בויגה.
ביוגרפיה

פין, שמקום הולדתו לא ידוע, נלקח מביתו וממשפחתו כילד צעיר. בתחילה עובד פין כתברואן, אך לאחר מכן משולב בתוכנית האימונים לחיילי סער של המסדר הראשון. מאחר שחיילי הסער אינם מקבלים שמות, הוא זכה למספר הסידורי FN-2187 ושובץ תחת פיקודה של קפטן פאזמה.
ביוגרפיה > בכוח מתעורר

במהלך אירועי הסרט משובץ פין למשימתו הראשונה, תפיסתה של מפה המובילה לג'די האחרון, לוק סקייווקר על הכוכב ג'אקו, הנמצאת בידיו של לור סאן טקה. לור סאן טקה נהרג בידי קיילו רן שהגיע למקום מוקדם יותר. כועס על מותו פו דמרון מנסה לירות ברן, שעוצר את קרן הלייזר במעופה. לאחר שדמרון נלקח בשבי מצווה מנהיג המשימה, קיילו רן, על חיילי הסער לחסל את כל תושבי הכפר. פין, מזועזע עדיין ממות אחד מחבריו, אינו מסוגל לבצע את הפקודה.
כשהוא חוזר למשחתת הבין-כוכבית הוא מזועזע עדיין ונתקף חרדה, מה שגורם לו להסיר את קסדתו. קפטן פאזמה מוצאת אותו במצבו זה, ודורשת ממנו להתייצב בלשכתה. FN-2187 מחליט לערוק מכוחות הסער של המסדר הראשון, ולשם כך הוא מחלץ את דמרון השבוי במטרה שהלה יבריח את שניהם בחללית TIE fighter. במהלך מנוסתם מעניק לו דמרון את השם פין, בו הוא נקרא מאותו רגע ואילך.
במהלך הסרט פוגש פין בריי. הוא מתחזה לחבר בברית המורדים וקונה בכך את אמונה. ריי הופכת לחברתו ובת בריתו, ופין עושה כמיטב יכולתו להגן עליה ולהציל אותה (אם כי בכל המקרים שבהם ניסה לסייע לה התברר כי ריי הצליחה להיחלץ בכוחות עצמה). לבסוף הוא מחליט להצטרף למורדים ומסייע במתקפה על קוטל הכוכבים (אם כי גם כאן המניע האמיתי שלו הוא הרצון לחלץ את ריי השבויה).
במסגרת נסיונותיו לסייע לריי הוא מנהל קרב חרבות אור חסר סיכוי מול קיילו רן, במהלכו הוא נפצע קשה ומאבד את הכרתו. פין מחוסר ההכרה מחולץ על ידי ריי וצ'ובאקה.
ביוגרפיה > באחרוני הג'דיי

פרק זה לוקה בחסר. אנא תרמו לוויקיפדיה ו.
ביוגרפיה > בעלייתו של סקייווקר

פרק זה לוקה בחסר. אנא תרמו לוויקיפדיה ו.
פלורן פיאטרוס

פלורן פיאטרוס (בצרפתית: Florent Piétrus; נולד ב-19 בינואר 1981 בלאס אבֶימס, גוואדלופ) הוא כדורסלן בעל אזרחות צרפתית המשחק עבור פאמסה ולנסיה ונבחרת צרפת. פיאטרוס משחק בעמדות הסנטר והפאוור פורוורד ומתנשא לגובה של 2.01 מטרים. הוא אחיו של הכדורסלן מיקָאֱל פיאטרוס.
קריירה

בעונת 1997/98, בגיל 16 וחצי, פיאטרוס פתח את הקריירה הבוגרת שלו במדי פו אורטז ובכך הפך לשחקן הצעיר ביותר בליגת העל הצרפתית. במדי פו אורטז שותף פיאטרוס בזכייתה בשלוש אליפויות (00/01, 02/03, 03/04) ובזכייתה פעמיים בגביע הצרפתי (00/01, 01/02). לאחר כמעט עשור במדיה של הקבוצה הצרפתית, פיאטרוס עבר לליגת העל הספרדית, לאחר שסיכם באוניקאחה מאלגה. פיאטרוס, סייע, בשלוש עונותיו במאלגה, לזכות בגביע המלך לאחר ניצחון בגמר על ריאל מדריד, ושנה לאחר מכן לזכות באליפות ספרד לראשונה בהיסטוריית המועדון.
לאחר מכן, פיאטרוס סיכם במדיה של אסטודיאנטס מדריד ושיחק עימה במשך עונה. באותה עונה, פיאטרוס, רשם ממוצעים של כ-8.5 נקודות ושל כ-4 כדורים חוזרים, בנוסף לחסימה בממוצע למשחק, שסייעו למועדון להישאר עונה נוספת בליגה הבכירה, לאחר שכמעט ירד לליגת המשנה. פיאטרוס לא המשיך במועדון וחתם אצל פאמסה ולנסיה לאחר שדחה הצעות מקבוצות ביוון וצרפת.
פיאטרוס סייע לפאמסה להעפיל למשחקי ההצלבה, מהמקום ה-7 ועזר למועדון להבטיח את מקומו במפעלים האירופאים בעונה הבאה. פיאטרוס סיים את העונה הסדירה עם ממוצעים של כ-8.8 נקודות ושל כ-3.7 כדורים חוזרים.
קריירה בינלאומית

פיאטרוס חבר בסגל נבחרת הלאומית של צרפת משנת 2006 ושותף עימה בכל אליפויות אירופה והעולם וכן במשחקים האולימפיים משנה זו. פיאטרוס זכה עם נבחרתו במדליית הארד באליפות אירופה 2005.
פיליפו סקוטי

| --- | --- |

 לידה:  22 בדצמבר 1999 (בן 24) גרבגודה, איטליה 
 מדינה:  איטליה 
 פרופיל ב-IMDb
 
פיליפו סקוטי (באיטלקית: Filippo Scotti; נולד ב-22 בדצמבר 1999) הוא שחקן איטלקי.
הוא ידוע בתפקידו כפביאטו שיסה בסרט "יד אלוהים" משנת 2021, עליו זכה בפרס מרצ'לו מסטרויאני בפסטיבל הסרטים הבינלאומי ה-78 של ונציה.
ביוגרפיה

פיליפו סקוטי נולד ב-22 בדצמבר 1999 בגרבגודה שבאיטליה, לשני מורים. הוא עבר לנאפולי כשהיה ילד.
בשנת 2010 הוא נרשם לקורסים וסדנאות תיאטרליות שונות, ועבד עם חברת Murìcena בין השנים 2015 ל-2017.
בשנת 2017 ערך את הופעת הבכורה שלו במופע "Il marchese di Collini" בבימויה של פטריציה די מרטינו בתיאטרון בליני. אחר כך, שיחק בכמה סרטים קצרים.
בשנת 2021 כיכב בתפקיד פביאטו שיסה בסרט "יד האלוהים".
ביוגרפיה > קולנוע

| שנה | שם הסרט | תפקיד | הערות |
| --- | --- | --- | --- |
| 2016 | "In calce" | במבינו | סרט קצר |
| 2016 | "MusicaMia" |  | סרט קצר |
| 2018 | "La gita" | מרקו | סרט קצר |
| 2020 | "Il re muore" | הנרי |  |
| 2021 | "יד אלוהים" | פביאטו שיסה | תפקיד ראשי |
| 2022 | "Io e Spotty" | מתאו | תפקיד ראשי |
| 2022 | "Vuja de" | לואי | סרט קצר |
| 2021 | "The American Garden" |  |  |
ביוגרפיה > טלוויזיה

| שנה | שם | תפקיד |
| --- | --- | --- |
| 2019 | 1994 |  |
| 2020 | לה לונה נרה | ספירטו |
ביוגרפיה > תיאטרון

| שנה | שם ההצגה | תפקיד | שם התיאטרון |
| --- | --- | --- | --- |
| 2017 | Il marchese di Collino |  | תיאטרו בליני |
הערות שוליים

↑  Ford, Rebecca (8 באוקטובר 2021). "Filippo Scotti Comes of Age in The Hand of God". Vanity Fair. נבדק ב-24 ביולי 2022. {{cite news}}:  (עזרה)
↑  Veitch, Mara (8 בדצמבר 2021). "Meet Filippo Scotti, the Beguiling Star of The Hand of God". Interview. נבדק ב-24 ביולי 2022. {{cite news}}:  (עזרה)
↑  Terranova, Giorgio (9 בדצמבר 2021). "Chi è Filippo Scotti? Biografia, carriera e vita privata del protagonista di È stata la mano di Dio" [Who is Filippo Scotti? Biography, career and private life of the protagonist of It was the hand of God]. Cinematographe.it (באיטלקית). נבדק ב-24 ביולי 2022. {{cite web}}:  (עזרה)
צדוק בן ארצי

| --- | --- |

 לידה:  1957 (בן 67 בערך)
 מדינה:  ישראל 
 כינוי:  דוֹקי
 השתייכות:   צבא הגנה לישראל
 דרגה:   סגן-אלוף
 תפקידים בשירות
 נווט קרב  ראש ענף "ערכי תורה ללחימה"  רב חיל האוויר  ראש ענף תודעה יהודית
 פעולות ומבצעים
   מלחמת לבנון   מלחמת לבנון השנייה מבצע עופרת יצוקה   מבצע צוק איתן
 תפקידים אזרחיים
 רב שכונת נוף ציון בירושלים
 
הרב צדוק ("דוֹקי") בן ארצי (נולד ב-1957) הוא רב ומרצה ישראלי, נווט קרב במילואים בדרגת סגן-אלוף. היה רב חיל האוויר בשנים 2004–2007, ומייסד וראש תחום "תודעה יהודית" ברבנות הצבאית בין השנים 2001–2004.